open-index/open-wikipedia-markdown huggingface dataset:
Denise Newman (oṣerebinrin)

**Denise Newman** jẹ́ òṣèrébìnrin ọmọ orílẹ̀-èdè Gúúsù Áfríkà.

## Ìsẹ̀mí rẹ̀
Newman dàgbà ní agbègbè Athlone tí ó wà ní ìlú Cape Town. Òbí rẹ̀ kan jẹ́ olùránṣọ. Ó ṣe àpèjúwe ara rẹ̀ pé òun maá sábà dá wà nígbà èwe òun, tó síì kọ̀ láti rí àwọn ẹgbẹ́ rẹ̀ bá ṣeré. Lẹ́hìn tí ó parí ẹ̀kọ́ girama rẹ̀ láti Athlone High School ní ọdún 1972, ó lọ sí Amẹ́ríkà fún ètò-ẹ̀kọ́ Post-matric Learnership. Newman padà sí orílẹ̀-èdè rẹ̀ ní ọdún 1974 láti kẹ́kọ̀ọ́ nípa ìmọ̀ àwùjọ. Newman gba iṣẹ́ kan ní ilé-ìṣeré *Space Theatre* níbi tí ó ti n ṣiṣẹ́ gẹ́gẹ́ bi olùtọ́jú ilé-ìṣeré náà, tó síì maá n ṣètò ilẹ̀ gbígbá àti aṣọ fífọ̀ ní ilé-ìṣeré náà. Ní ọdún 1979, wọ́n fun ní ipò alákòóso ìpele, èyí tí ó fun ní ànfààní láti kó àkọ́kọ́ ipa rẹ̀ gẹ́gẹ́ bi òṣèré nínu eré tí àkọ́lé rẹ̀ jẹ́ *Political Joke,* èyí tí Jean Naidoo ṣe olùdarí rẹ̀ tí Peter Snyders náà síì jẹ́ ònkọ̀tàn.

Ní ọdún 1982, Newman kó àkọ́kọ́ ipa sinimá àgbéléwò rẹ̀ nínu eré *City Lovers* gẹ́gẹ́ bi Yvonne Jacobs, òṣìṣẹ́ ilé-ìtajà aláwọ̀dúdú kan tí ó yó ìfẹ́ okùnrin aláwọ̀funfun kan. Ní ọdún 1985, ó kópa nínu eré aláwàdà tí àkọ́lé rẹ̀ jẹ́ *Two Weeks in Paradise*.

Ní ọdún 2009, Newman kó ipa olú-ẹ̀dá-ìtàn nínu ere ́tí àkọ́lé rẹ̀ jẹ́ *Shirley Adams*, èyí tí olùdarí rẹ̀ jẹ́ Olivier Hermanus. Ó ṣe ìyá ọmọ ogún ọdún kan tí ó n gbèrò láti ṣekú pa ararẹ̀ lẹ́hìn tí ó rọ lápá àti ẹsẹ̀. Newman gba àmì-ẹ̀yẹ amúgbálẹ́gbẹ̀é òṣèré tí ó dára jùlọ níbi ayẹyẹ *Carthage Film Festival* fún ipa rẹ̀ nínu eré náà.

Newman kópa gẹ́gẹ́ bi ìyá sí Tiny nínu eré *The Endless River* ní ọdún 2015, eré tí Hermanus darí. Ó darapọ̀ mọ́ àwọn olùkópa eré tẹlifíṣọ̀nù *Suidooster* ní ọdún 2015. Ó tún kópa gẹ́gẹ́ bi *Dulcie September* nínu eré tí àkọ́lé rẹ̀ jẹ́ *Cold Case: Revisiting Dulcie September* ní ọdún 2015. Newman sọ di mímọ̀ wípé òun fẹ́ràn ipa náà ju ti ipa rẹ̀ gẹ́gẹ́ bi Daleen Meintjies nínu eré 7de Laan lọ. Ní ọdún 2019, ó ní ipa àlejò nínu abala ẹlẹ́kejì ti eré *Die Byl*.

## Àṣàyàn àwọn eré rẹ̀

* 1982: *City Lovers*
* 1985: *Two Weeks in Paradise*
* 1995: *The Syndicate*
* 1998: *The Sexy Girls*
* 2004: *Forgiveness*
* 2005: *Gabriël*
* 2009: *Shirley Adams*
* 2012: *Material*
* 2015: *The Endless River*
* 2015–present: *Suidooster* (TV series)
* 2019: *Die Byl* (TV series)

## Àwọn ìtọ́kasí

## Àwọn ìtakùn Ìjásóde

*  at the Internet Movie Database
Ẹ̀ka:Àwọn ènìyàn alààyè
Manon Bresch

**Manon Bresch** (tí wọ́n bí ní 4 Oṣù Kínní, Ọdún 1994) jẹ́ òṣèrébìnrun ọmọ orílẹ̀-èdè Fráǹsì àti Kamẹrúùnù.

## Ìsẹ̀mí rẹ̀
Bresch kọ́ ẹ̀kọ́ eré-ìtàgé ní ilé-ìwé  Cours Florent, tí ó wà ní ìlú Paris fún ọdún méjìlá gbáko. Ó ní ìbátan pẹ̀lú orílẹ̀-èdè Kamẹrúùnù tí ó sì ti ṣàbẹ̀wò síbẹ̀ fún àwọn àkókó ìsimi rẹ̀. Bresch kó àkọ́kọ́ ipa fíìmù rẹ̀ ní ọdún 2012 nínu *Les Papas du dimanche*.

Bresch darapọ̀ mọ́ àwọn olùkópa eré tẹlifíṣọ̀nù tí àkọ́lé rẹ̀ jẹ́ *Clem* ní ọdún 2015, níbi tí ó ti kópa gẹ́gẹ́ bi Yasmine, ọ̀rẹ́ tímọ́tímọ́ Salomé. Ní Oṣù Kẹẹ̀sán Ọdún 2015, Bresch kópa gẹ́gẹ́ bi Thérèse Marci, ọmọbìnrin kan tí Thomas àti Gabriel gbà tọ̀ọ́, nínu eré tẹlifíṣọ̀nù tí àkọ́lé rẹ̀ jẹ́ *Plus belle la vie*. Tia Diagne ni òṣèrébìnrin tí ó kó ipa náà tẹ́lẹ̀ tí ó sì fi sílẹ̀ láti lépa àwọn ànfàní míràn. Ní ọdún 2017, Bresch kó ipa Charlotte Castillon,nínu eré tẹlifíṣọ̀nù *Noir enigma*. Bresch tún kó ipa Luisa gẹ́gẹ́ bi ọmọ akẹ́kọ̀ọ́ kan tí ó ní àwọn agbára idán, nínu eré tẹlifíṣọ̀nù ti ọdún 2019 kan tí àkọ́lé rẹ̀ jẹ́ *Mortel*. Ní ọdún 2020, ó kó ipa Sirley gẹ́gẹ́ bi ọmọ akẹ́kọ̀ọ́ oníjọ̀gbọ̀n kan nínu eré *Maledetta primavera*.

Yàtọ̀ sí èdè Faransé, Bresch tún maá n sọ èdè Gẹ̀ẹ́sì àti èdè Spéìn níwọ̀nba. Ó maá ṣe eré júdò, tẹníìsì, àti ijó ìgbàlódé.

## Àṣàyàn àwọn eré rẹ̀

### Àwọn sinimá àgbéléwò rẹ̀

* 2012 : *Les Papas du dimanche* as a child
* 2016 : *We Are Family* as a friend of Oscar
* 2018 : *I'm Going Out for Cigarettes* (short film)
* 2020 : *The Third War*
* 2020 : *Maledetta primavera* as Sirley

### Àwọn eré tẹlifíṣọ̀nù rẹ̀

* 2015 - 2018 : *Clem* as Yasmine
* 2015 - 2019 : *Plus belle la vie* as Thérèse Marci
* 2017 : *Noir enigma* as Charlotte Castillon
* 2017 : *Des jours meilleurs* as Cindy
* 2018 : *Watch Me Burn* as Clara
* 2019 : *Les Grands* as Maya
* 2019 : *Mortel* as Luisa Manjimbe
* 2020 : *Baron Noir* as Lucie

## Àwọn ìtọ́kasí

## Àwọn ìtakùn Ìjásóde

*  at the Internet Movie Database
Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1994
Souhir Ben Amara

**Souhir Ben Amara** (tí wọ́n bí ní 27 Oṣù Kọkànlá, Ọdún 1985) jẹ́ òṣèrébìnrin ọmọ orílẹ̀-èdè Tùnísíà.

## Ìsẹ̀mí rẹ̀

Ó bẹ̀rẹ̀ iṣẹ́ rẹ̀ pẹ̀lú kíkópa nínu àwọn eré tẹlifíṣọ̀nù bíi *Maktoub* àti *Choufli Hal* ní ọdún 2008. Ó kópa gẹ́gẹ́ bi  Maliha nínu eré *Min Ayam Mliha* ní ọdún 2010. Ben Amara kó àkọ́kọ́ ipa sinimá àgbéléwò rẹ̀ nínu eré tí àkọ́lé rẹ̀ jẹ́ *Always Brando* (2011), èyí tí olùdarí rẹ̀ n ṣe Ridha Béhi. Ó kó ipa Zena nínu eré náà, èyí tí ó rí ànfààní rẹ̀ lẹ́hìn tí olùdarí eré náà kò faramọ́ òṣèrébìnrin tí wọ́n kọ́kọ́ yàn fún ipa náà. Ní ọdún 2012, Ben Amara kó ipa Aicha nínu eré *Millefeuille*, èyí tí olùdarí rẹ̀ n ṣe Nouri Bouzid, tó síì n dá lóri àwọn awuye tí ó rọ̀ mọ́ ìbòrí àwọn obìnrin mùsùlùmí.

Ní ọdún 2013, ó kó ipa Donia nínu eré *Yawmiyat Imraa*. Ní ọdún 2019, ó kópa nínu eré tẹlifíṣọ̀nù tí àkọ́lé rẹ̀ jẹ́ *Kingdoms of Fire*.  Ó tún kó ipa olú-ẹ̀dá-ìtàn nínu eré *Sortilège* (2019), èyí tí Ala Eddine Slim ṣe adarí rẹ̀. Eré náà kọ́kọ́ jẹ́ gbígbé jáde níbi ayẹyẹ *Cannes Film Festival*.

Ben Amara darapọ̀ mọ́ àwọn ẹgbẹ́ afẹ̀họ́nú kan tí wọ́n pè ní *Arab Spring*. 

## Àṣàyàn àwọn eré rẹ̀

; Àwọn sinimá àgbéléwò

* 2011 : *Always Brando* : Zena
* 2012 : *Millefeuille* : Aïcha
* 2014 : *Tafkik*
* 2017 : *El Jaida*
* 2018 : *The Crow's Siesta*
* 2019 : *Sortilège*

; Àwọn eré tẹlifíṣọ̀nù

* 2008 : *Maktoub* : Lili
* 2008 : *Choufli Hal*
* 2009 : *Achek Assarab* : Fatma
* 2010 : *Min Ayam Mliha* : Maliha
* 2012 : *Dipanini*
* 2013 : *Yawmiyat Imraa* : Donia
* 2014 : *Dragunov*
* 2015 : *Anna e Yusuf*
* 2015 : *Lilet Chak* : Linda
* 2015 : *Histoires tunisiennes* : Sandra
* 2016 : *Le Président*
* 2016-2017 : *Flashback*
* 2016 : *Bolice 2.0*
* 2017 : *La Coiffeuse*
* 2019 : *Kingdoms of Fire* :  Hafsa Sultan

## Àwọn ìtọ́kasí

## Àwọn ìtakùn Ìjásóde

*  at the Internet Movie Database
* Official website 
Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1985
Sandra Nkaké

**Sandra Nkaké** (tí wọ́n bí ní Ọjọ́ 15 Oṣù Kọkànlá, Ọdún 1973) jẹ́ òṣèrébìnrin àti akọrin ọmọ orílẹ̀-èdè  Kamẹrúùnù

## Ìsẹ̀mí rẹ̀
Wọ́n bí Nkaké ní ìlú Yaoundé, orílẹ̀-èdè Kamẹrúùnù ní ọdún 1973. Nígbà tí ó pé ọmọ ọdún 12, ó kó lọ sí orílẹ̀-èdè Faransé. Nkaké ti fẹ́ràn orin kíkọ láti ìgbà èwe rẹ̀, àti pàápàá ó fẹ́ràn okùnrin akọrin kan tí wọ́n pè ní Prince. Síbẹ̀síbẹ̀, ó fẹ́ láti di olùkọ́ni lédè Gẹ̀ẹ́sì. Ó kẹ́kọ̀ọ́ ní ilé-ẹ̀kọ́ gíga Sorbone tí ó wà ní orílẹ̀-èdè Paris. Nígbàtí ó pé ọmọ ogún ọdún, ó yí ọkàn rẹ̀ padà láti kọjúmọ́ eré ìtàgé ṣíṣe. Lẹ́hìnwá ni ó lọ ṣe àyẹ̀wò fún ipa eré kan tó sì tibẹ̀ di òṣèré. Nkaké kó àkọ́kọ́ ipa rẹ̀ nínu eré tí àkọ́lé rẹ̀ jẹ́ *The Crucible* ní ọdún 1994, èyí tí Thomas Ledouarec darí. Ní ọdún tí ó tẹ̀le, ó kópa nínu eré *Le Dindon*.

Nkaké ṣe àkọ́kọ́ ipa sinimá àgbéléwò rẹ̀ nínu eré tí àkọ́lé rẹ̀ jẹ́ *Les Deux Papas et la Maman* ní ọdún 1996, èyí tí Jean-Marc Longval ṣe adarí rẹ̀. Lẹ́hìnwá rẹ̀, ó kópa nínu ọ̀pọ̀lọpọ̀ àwọn sinimá àgbéléwò àti àwọn eré tẹlifíṣọ̀nù míràn, ṣùgbọ́n Nkaké gbìyànjú láti ri dájú wípé ó síì fọkàn sí iṣẹ́ orin rẹ̀ náà. Ní ọdún 1996, ó kópa nínu iṣẹ́ orin kan tí wọ́n pè ní *Ollano trip-hop project* ní àjọṣepọ̀ pẹ̀lú Hélène Noguerra. Ní àkókò àwọn ọdún 2000, Nkaké fọwọ́sowọ́pọ̀ pẹ̀lú àwọn akọrin míràn bíi Jacques Higelin, Daniel Yvinec and the National Jazz Orchestra, Julien Lourau, àti Rodolphe Burger. Ó tún ṣiṣẹ́ pọ̀ pẹ̀lú Gerald Toto àti David Walters fún ti iṣẹ́ àkànṣe *Urban Kreol Project*.

Ní ọdún 2008, Nkaké ṣe àgbéjáde àkọ́kọ́ àkójọpọ̀ àwọn orin rẹ̀ tí àkọ́lé rẹ̀ jẹ́ *Mansaadi*, èyí tí ó kó ọ̀pọ̀lọpọ̀ àwọn eré orin sínú tó fi mọ́ àwọn eré orin tí ó ṣe ní ilẹ̀ Áfríkà àti Brasil. Ní ọdún 2012, ó ṣe àgbéjáde ẹ̀kejì àkójọpọ̀ àwọn orin rẹ̀ tí àkọ́lé rẹ̀ jẹ́ *Nothing for Granted,* ní àjọṣepọ̀ pẹ̀lú amúgbálẹ́gbẹ̀ẹ́ rẹ̀ tí orúkọ rẹ̀ jẹ́ Ji Drû. Láti ilé-iṣẹ́ orin tí wọ́n pè ní Jazz Village Record Label ni ó ti gbé orin náà jáde. Ó gba àmì-ẹ̀yẹ kan níbi ayẹyẹ Victoires du Jazz ní Oṣù Keèje Ọdún 2012. Ní Oṣù Kẹẹ̀sán Ọdún 2017, ó ṣe àgbéjáde ẹ̀kẹẹ̀ta àkójọpọ̀ àwọn orin rẹ̀ tí ó pe àkọ́lé rẹ̀ ní *Tangerine Moon Wishes*.

## Àwọn iṣẹ́ orin rẹ̀

* 2008 : *Mansaadi* (Cornershop/Naïve)
* 2012 : *Nothing For Granted* (Jazz Village/Harmonia Mundi)
* 2017 : *Tangerine Moon Wishes* (Jazz Village)

## Àwọn àṣàyàn eré rẹ̀

* 1996 : *Les Deux Papas et la Maman*
* 2000 : *The Girl*
* 2003 : *Bienvenue au gîte*
* 2004 : *Casablanca Driver*
* 2009 : *King Guillaume*
* 2011 : *Toi, moi, les autres*
* 2014 : *Not My Type*
* 2015 : *Mes chers disparus* (TV series) : Brigitte Elbert
* 2016 : *Bienvenue au Gondwana*
* 2017 : *La Fin De La Nuit* : Nanda
* 2017 : *Une saison en France*
* 2018 : *Photo de Famille*

## Àwọn ìtọ́kasí

## Àwọn ìtakùn Ìjásóde

*  at the Internet Movie Database
* Official website
Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1973
Soumaya Akaaboune

**Soumaya Akaaboune** (tí wọ́n bí ní Ọjọ́ 16 Oṣù kejì, Ọdún 1974) jẹ́ òṣèrébìnrin ọmọ orílẹ̀-èdè Mòrókò.

## Ìsẹ̀mí rẹ̀
Akaaboune lẹni tí wọ́n bí tó sì dàgbà ní ìlúTangier, orílẹ̀-èdè Mòrókò. Ìyá rẹ̀ jẹ́ aṣàpẹẹrẹ ẹ̀ṣọ́ aṣọ. Ní ìgbá tí ó wà lọ́mọ ọdún mẹ́rìnlá, òṣe~ré ijó kan tí wọ́n pè ní Maurice Bejart ṣe àkíyẹ̀sí wípé Akaaboune ní ẹ̀bùn ijó tó sì pèé láti wá darapọ̀ mọ́ ẹgbẹ́ oníjó rẹ̀. Ó gbà láti darapọ̀, ó sì bẹ̀rè sí ní kẹ́kọ̀ọ́ lábẹ Maurice Bejart. Akaaboune káàkiri gbogbo ilẹ̀ Yúróòpù láti ṣeré ijó ní àwọn ìlú bíi Párìs, Spéìn àti Lọ́ndọ̀nù. Ní àkókò tí ó wà ní ìlú Lọ́ndọ̀nù, ó kọjúmọ́ eré orí-ìtàgé ṣíṣe tó sì kópa nínu ọ̀pọ̀lọpọ̀ àwọn eré olórin. Òpin dé bá iṣẹ́ ijó jíjó rẹ̀ nígbà tí ó ní ìfarapa níbi ẹsẹ̀ rẹ̀ ní ọdún 1989. Ní ìlú Lọ́ndọ̀nù, Akaaboune pàdé Sandra Bernhard, ẹnití ó pèé láti kópa nínu ètò ìfihàn rẹ̀ tí ó pe àkọ́lé rẹ̀ ní "Up All Night" àti lẹ́hìnwá nínu ètò "I am Still Here Damn It".

Akaaboune kọ́ ẹ̀kọ́ eré ṣíṣe ní ilé-ìṣeré Loft Studio. Ní ọdún 2010, ó kópa pẹ̀lú Matt Damon nínu fíìmù tí àkọ́lé rẹ̀ jẹ́ *Green Zone*. Akaaboune ní àwọn ipa nínu eré aláwàdà afìfẹ́hàn kan ti ọdún 2012 tí àkọ́lé rẹ̀ jẹ́  *Playing for Keeps* àti eré *Lovelace* ní ọdún 2013. Ó tún wà nínu ètò ìfihàn ti ọdún 2013 kan tí àkọ́lé rẹ̀ jẹ́ *Les Vraies Housewives*. Láàrin ọdún 2015 sí 2016, Akaaboune kópa gẹ́gẹ́ bi Fettouma nínu eré tẹlifíṣọ̀nù kan tí àkọ́lé rẹ̀ jẹ́ *Wadii*, tí olùdarí rẹ̀ n ṣe Yassine Ferhanne. Ipa rẹ̀ dá lóri ọmọbìnrin kan tí ó kọ ìwà ìbàjẹ́ àti àìṣedéédé tọkàntọkàn. Ní ọdún 2019, ó kó ipa Marcelle nínu eré tẹlifíṣọ̀nù tí àkọ́lé rẹ̀ jẹ́ *The Spy*.

Akaaboune pàdé Peter Rodger ní ọdún 1999. Àwọn méjéèjì fẹ́rawọn tí wọ́n sì bí ọmọkùnrin kan tí orúkọ rẹ̀ jẹ́ Jazz. Peter Rodger ti bí ọmọ kan ríí tí orúkọ rẹ̀ n ṣe Elliot Rodger, ẹni tí ó ṣe ẹ̀mí àwọn ènìyàn lófò ní ọdún 2014. Elliot Rodger ti gbàá lérò rìí láti ṣekú pa Akaaboune náà. Akaaboune padà sí orílẹ̀-èdè Mòrókò ní ìgbẹ̀yìn ọdún 2014.  Akaaboune maá n sọ èdè Faransé, Lárúbáwá, Gẹ̀ẹ́sì àti Spánìṣì.

## Àṣàyàn àwọn eré rẹ̀

; Àwọn sinimá àgbéléwò rẹ̀

* 1987 : *Dernier été à Tanger*
* 1999 : *Esther*
* 2010 : *When the Voices Fade* (short film) : Leila
* 2010 : *Green Zone* : Sanaa
* 2012 : *Playing for Keeps* : Aracelli
* 2013 : *Lovelace*
* 2013 : *Djinn*
* 2017 : *Catch the Wind* : Madame Saïni
* 2017 : *Looking for Oum Kulthum*

; Àwọn eré tẹlifíṣọ̀nù rẹ̀

* 2013 : *Les Vraies Housewives*
* 2015-2016 : *Waadi* : Fettouma
* 2017-2018 : *Rdat L'walida* : Faty Kenani
* 2019 : *EZZAIMA*
* 2019 : *The Spy* : Marcelle
* 2020 : *Bab Al Bahar* : Zineb

## Àwọn ìtọ́kasì

## Àwọn ìtakùn Ìjásóde

*  at the Internet Movie Database
Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1974
Mariama Sylla

**Mariama Sylla Faye** jẹ oludari fiimu Senegalese ati oludasiṣẹ.

## Ìsẹ̀mí rẹ̀
Wọ́n bí Sylla ní ìlú Dakar ó síì jẹ́ àbúrò sí ònkọ̀tàn kan tí orúkọ rẹ̀ jẹ́ Khady Sylla. Ìyá rẹ̀ náà ṣiṣẹ́ ní ilé-iṣẹ́ kan tí ó n rí sí sinimá. Sylla ti ní ìfẹ́ sí eré sinimá ṣíṣe láti ìgbà tí ó wà lọ́mọ ọdún méje, nígbà tó jẹ́ wípé wọ́n maá n lọ ilé wọn láti fi ṣe ọ̀pọ̀lọpọ̀ àwọn fíìmù.

Sylla dá ilé-iṣẹ́ agbéréjáde kan sílẹ̀ ní ọdún 2003, èyítí orúkọ rẹ̀ jẹ́ Guiss Guiss Communication. Ó ṣe adarí eré oníṣókí kan tí àkọ́lé rẹ̀ jẹ́ *Dakar Deuk Raw* ní ọdún 2008, èyítí ó ṣe àyẹ̀wò ẹ̀yà *Lesbous* ní ìlú Dakar. Ní ọdún 2010, Sylla darí eré *Skirmisher Marc Gueye:*  *My Pen, My Fight*.

Sylla àti ẹ̀gbọ́n rẹ̀ obìnrin Khady dì jọ ṣe olùdarí eré ti ọdún 2014 kan tí àkọ́lé rẹ̀ jẹ́ *Une simple parole*. Ó parí eré náà lẹ́hìn tí Khady ṣaláìsí. Fíìmù náà ṣe àyèwò àṣà ìtàn sísọ ní orílẹ̀-èdè Sẹ́nẹ́gàl, eré náà síì gba àmì-ẹ̀yẹ kan níbi ayẹyẹ Women's International Film and Television Showcase.

Sylla ti ṣe ìgbéyàwó pẹ̀lú òṣìṣẹ́ agbéròyìn kan tí orúkọ rè jẹ́ Modou Mamoune Faye.

## Àṣàyàn àwọn eré rẹ̀

* 2005 : *Derrière le silence* (director)
* 2006 : *Hors Série* (director)
* 2008 : *Dakar Deuk Raw* (short film, director)
* 2010 : *Skirmisher Marc Gueye: My Pen, My Fight* (director)
* 2014 : *Une simple parole* (co-director)

## Àwọn ìtọ́kasí

## Àwọn ìtakùn Ìjásóde

*  at the Internet Movie Database (Jọwọ ṣe akiyesi pe oju-iwe yii dapọ awọn profaili ti awọn eniyan oriṣiriṣi meji)

Ẹ̀ka:Àwọn ènìyàn alààyè
Gertrude Webster Kamkwatira

**Gertrude Webster Kamkwatira** jẹ́ òṣèré àti olùdarí eré lórílẹ̀-èdè Malawi. Wọ́n bí Kamkwatira ní ọdún 1966. Ó di adarí fún Wakhumbata Ensemble Theatre ní ọdún 1999 lẹ́hìn ikú olùdásílẹ̀ rẹ̀. Lẹ́hìn ìgbà tí ó fi ẹgbẹ́ náà sílẹ̀, ó ẹgbẹ́ Wanna-Do kalẹ̀. Òun ni Ààrẹ fún National Theater Association ti Malawi àti alága fún Copyright Society ní Malawi. Kamkwatira kọ eré mẹ́tàlá ni èdè gẹ̀ẹ́sì, lára àwọn eré náà ni *It's My Fault, Jesus Retrial àti Breaking the News*. Ó kú ní ọdún 2006 nípa àrùn ìbà. 

## Àwọn Ìtọ́kàsi
Sana Mouziane

**Sana Mouziane** (tí wọ́n bí ní ọdún 1980) jẹ́ òṣèrébìnrin àti akọrin ọmọ orílẹ̀-èdè Mòrókò.

## Ìsẹ̀mí rẹ̀
Wọ́n bí Mouziane ní ìlú Casablanca. Nígbàtí àwọn òbí rẹ̀ kọrawọn sílẹ̀, ó di ẹni tí ó n gbẹ́ ní ìlú Marrakesh. Mouziane lọ sí ìlú Lọ́ndọ̀nù nígbà tí ó wà lọ́mọ ọdún mẹ́sàn-án. Ó kẹ́kọ̀ọ́ nípa orin kíkọ ó sì wà nínu ẹgbẹ́ orin kan. Àkọ́kọ́ orin rẹ̀ tí ó kọ lójú ọ̀pọ̀ èrò wáyé nígbà tí ó wà lọ́mọ ọdún mẹ́tàdínlógún níbi ayẹyẹ Darlington International Festival. Ó sọ di mímọ̀ wípé gbígbé òun ní Ilẹ̀gẹ̀ẹ́sì tún kún láti la òun lọ́yẹ̀ nípa bí òun ti le gbé ayẹ́ ìrọ̀rùn.

Mouziane ṣe àgbéjáde àkọ́kọ́ orin àdákọ rẹ̀ tí àkọ́lé rẹ̀ jẹ́ "Inta Lhoub" ní ọdún 2004. Ó kó àkọ́kọ́ ipa sinimá àgbéléwò rẹ̀ nínu eré tí àkọ́lé rẹ̀ jẹ́ *Women in Search of Freedom* ní ọdún 2005, èyí tí Ines Al Dégheidi darí. Fíìmù náà dá lóri àwọn obìnrin tí wọ́n wà láàrè, ó sì gba ọ̀pọ̀lọpọ̀ àwọn àmì-ẹ̀yẹ níbi ayẹyẹ àjọ̀dún fíìmù kan. Ní ọdún tí ó tẹ̀le, ó kópa nínu eré tí àkọ́lé rẹ̀ jẹ́ *Ashra Haramy*. Ní ọdún 2007, Mouziane kópa gẹ́gẹ́ bi obìnrin tí ó n ṣe àgbèrè pẹ̀lú àbúrọ̀ ọkọ rẹ̀ kan nínu eré *Samira's Garden*. Ipa yìí ni ó fun ní àmì-ẹ̀yẹ òṣèrébìnrin tí ó dára jùlọ níbi ayẹyẹ Panafrican Film and Television Festival of Ouagadougou ní ọdún 2009. Ní ọdún 2012, Mouziane kó ipa Zahra nínu eré *L'enfant cheikh,* èyí tí Hamid Bennani darí.  Ó kó ipa Martha nínu eré ti ọdún 2013 kan tí àkọ́lé rẹ̀ jẹ́ *The Bible.* Ní ọdún 2017, Mouziane kópa nínu eré *La Nuit Ardente*, èyí tí Bennani darí. Ó sọ di mímọ̀ wípé òun fẹ́ràn láti máa ṣe àwọn ipa tí ó ní ìpèníjà.

## Àṣàyàn àwọn eré rẹ̀

* 2005: *Awọn Obirin Ninu Wiwa Ominira*
* 2006: *Ashra Haramy*
* 2007: *Ọgbà Samira*
* 2008: *Ge Loose*
* 2010: *Ilọkuro Cairo*
* 2012: *L'enfant cheikh*
* 2013: *Bibeli* (jara TV)
* 2014: *L'anniversaire*
* 2014: *Ọmọ Ọlọrun*
* 2017: *La Nuit Ardente*

## Àwọn ìtọ́kasí

## Àwọn ìtakùn Ìjásóde

*  at the Internet Movie Database
Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1980
Donia Massoud

**Donia Massoud** (tí wọ́n bí ní 2 Oṣù Kaàrún, Ọdún 1979) jẹ́ òṣèrébìnrin àti akọrin ọmọ orílẹ̀-èdè Ìjíptì.

## Ìsẹ̀mí rẹ̀
Massoud lẹni tí wọ́n bí tó sì dàgbà ní ìlú Alexandria. Nígbà tí ó pé ọmọ ọdún mọ́kàndínlógún, ó kó lọ sí ìlúKáírò. Ó bẹ̀rẹ̀ iṣẹ́ akorin àti òṣèré rẹ̀ ní ìlú Káírò.

Ní ìbẹ̀rẹ̀ àwọn ọdún 2000, Massoud lo ọdún mẹ́ta láti fi gba ìtàn àti àwọn orin àṣà káàkiri ilẹ̀ Ìjíptì. Ó gba àwọn orin àṣà sílẹ̀ níbi àwọn ayẹyẹ àjọ̀dún àti ìgbéyàwó. Massoud ṣe àgbéjáde àkójọpọ̀ àwọn orin rẹ̀ kan ní ọdún 2009 tí àkọ́lé rẹ̀ jẹ́ *Mahatet Masr*. Èyí tí ó gbajúmọ̀ jùlọ nínu àwọn orin rẹ̀ ni orin tí àkọ́lé rẹ̀ jẹ́ "Betnadeeny Tany Leeh", èyì tí ó fi n béèrè lọ́wọ ̀ọ̀rẹ́kùnrin rẹ̀ àtijọ́ ìdí tí ó ṣe ń pẹ ago rẹ̀ lẹ́hìn tí òun ti ní olólùfẹ́ míràn. Ó kọ orin náà káàkiri àgbáyé tó sì ṣe eré orin náà ní ilẹ̀ Africa, Europe, àti Asia.

Yàtọ̀ sí iṣẹ́ orin kíkọ rẹ̀, Massoud darapọ̀ mọ́ ẹgbẹ́ òṣèré orí-ìtàgé kan tí wọ́n pè ní Al-Warsha. Ó rí iṣẹ́ orin kíkọ láti farapẹ́ eré ìtàgé ṣíṣe.  Massoud ti kópa nínu ọ̀pọ̀lọpọ̀ sinimá àgbéléwò àti eré tẹlifíṣọ̀nù lórílẹ̀ èdè Ìjíptì àti Swídìn lédè Lárúbáwá àti Gẹ̀ẹ́sì. Àwọn fíìmù tí ó ti kópa nínu rẹ̀ pẹ̀lú *Galteny Mogremen* (2006), *In the Heliopolis Flat* (2007) àti *Genenet al asmak* (2008).

Ní ọdún 2015, Massoud fa awuyewuye fún ṣíṣe ọ̀ṣọ́ ara kan sí ẹ̀yìn rẹ̀.

## Àṣàyàn àwọn eré rẹ̀

; Àwọn fíìmù tí ó ti kópa

* 2002 : *Khalli Eldemagh Sahi*
* 2006 : *Galteny Mogremen*
* 2007 : *In the Heliopolis Flat*
* 2008 : *Genenet al asmak*
* 2011 : *Blue Dive*

; Àwọn eré tẹlifíṣọ̀nù

* 2005 : *Alb Habiba*
* 2007 : *Hanan w Haneen*
* 2008 : *Eleiada*
* 2008 : *Sharif we Nos*
* 2009 : *Majnoun Laila*
* 2010 : *Ahl Cairo*
* 2011 : *Matt Nam Sabboba Massreya*

## Àwọn ìtọ́kasí

## Àwọn ìtakùn Ìjásóde

*  at the Internet Movie Database
* Official website
Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1979
Aïcha Thiam

**Aïcha Thiam** (tí wọ́n bí ní 27 Oṣù Kẹẹ̀wá Ọdún 1979) jẹ́ olùdarí eré ọmọ orílẹ̀-èdè Bẹ́ljíọ̀m àti Sẹ́nẹ́gàl
Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1979
Nidhal Guiga

**Nidhal Guiga** (tí wọ́n bí ní 11 Oṣù Kẹẹ̀ta, Ọdún 1975) jẹ́ òṣèrébìnrin, òkọ̀tàn, àti olùdarí eré ọmọ orílẹ̀-èdè Tùnísíà
Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1975
Fatou Kandé Senghor

**Fatou Bintou Kandé Senghor** (tí wọ́n bí ní 9 Oṣù Kínní, Ọdún 1971) jẹ́ olùdarí eré, ònkọ̀tàn àti olùyàwòrán ọmọ orílẹ̀-èdè Sẹ́nẹ́gàl
Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1971
Sabrina Draoui

**Sabrina Draoui** (tí wọ́n bí ní 24 Oṣù Kọkànlá, Ọdún 1977) jẹ́ olùdarí eré àti olùyàwòrán ọmọ orílẹ̀-èdè Àlgéríà.
Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1977
Hana El Zahed

**Hana El Zahed** (tí wọ́n bí ní 5 Oṣù Kínní, Ọdún 1994) jẹ́ òṣèrébìnrin ọmọ orílẹ̀-èdè Egypt.

Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1994

## Ìtàn ìgbésí ayé rẹ
El Zahed a bí ni ọdún  1994. O bẹrẹ èrè ori itage nínú sinima agbelewo *Al Meshakhsaty* ni ọdún 2003. Ni ọdún 2009,o kópa gẹgẹ bí ọmọ ọmọ òṣèré Mohamed Sobhi nínú ere Telifisonu      *Yawmeyat Wanees we Ahfadoh*. El Zahed fi ìgbé dèké sí ere ori itage . o ṣe àpèjúwe ìbéèrè iṣẹ eré rẹ gẹgẹ bí èyí tí kò ní ètò, sùgbón ni pa sábà bí .

El Zahed béèrè iṣẹ rẹ pada gẹgẹ bí o ni tiata nínú èrè *Jimmy's Plan* ni ọdún 2014. Nínú ọdún na , a fi se ọkàn lára àwọn eléré  nínú  Tamer Hosny's TV series *Farq Tawqit*. In 2015, El Zahed ni ipò nínú èrè *Alf Leila wa Leila*, *Mawlana El-aasheq*, and *El Boyoot Asrar*. Ni ọdún tó tẹlẹ, o kópa nínú *Al Mizan*. ni oṣù kàrún ọdún  2017, El Zahed fi ara hàn nínú èrè Telifisonu  *Fel La La Land*, ti a kò láti ọwọ́ Mustafa Saqr àti Olùdarí  Ahmed el-Gendy. Ètò yí di gbajugbaja ni ile Egypt's ti a wo ju lori ayé lujara . o sí tu kópa nínú *Ahlan Ramadan*. ni ọdún2018, El Zahed se àfihàn nínú *Sons of Adam*.

Ni oṣù Kejì ọdún 2019, El Zahed se ere gẹgẹ bí  Gamila nínú *Love Story*. O fi ara hàn  *El wad sayed el shahat* nínú osù karún, pẹlu a fẹ sónà Ahmed Fahmy. El Zahed fé Fahmy ni ọjọ kọkànlá oṣù kẹsán ọdún 2019 ayẹyẹ tí ọ tóbi, pẹlu Mohamed Hamaki ti ọ kọrin . ni ibi ijefaaji ìgbéyàwó, a gbé lọsí ilé ìwòsan nítorí àrùn inu rirun ni  Singapore. ni ọdún 2020, El Zahed fara hàn nínú èrè awada *The Washing Machine* pẹlú Mahmoud Hemida. Olùdarí èrè na ni Essam Abdel Hamid ti ọ fara hàn ní ọjọ ọlá place . èrè Telifisonu ohun gba oríṣiríṣi ọrọ nitori COVID-19 pandemic. ni oṣù keje ọdún 2020, awọn ọkunrin sọrọ ọ di sí ní ìlú  Cairo.
Laura Kutika

**Laura Guliamo Luyeye Kutika** (tí wọ́n bí ní 24 Oṣù Kẹẹ̀jọ, Ọdún 1984) jẹ́ olùdarí eré àti ònkọ̀tàn ọmọ orílẹ̀-èdè Kóngò.
Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1984
Becky Ngoma

**Becky Ngoma** jẹ́ òṣèrébìrin àti ònkọ̀tàn ọmọ orílẹ̀-èdè Sámbíà. Ó tún jẹ́ olùdarí eré àti agbéréjáde.

## Àwọn ìtọ́kasí

## Àwọn ìtakùn Ìjásóde

* Storytelling and Filmmaking with Becky Ngoma
Ẹ̀ka:Àwọn ará Sámbíà
Ẹ̀ka:Àwọn ènìyàn alààyè
Henri-Joseph Koumba Bididi

**Henri-Joseph Koumba Bididi** ( Èdè Lárúbáwá: هنري جوزيف كومبا بيديدي; tí wọ́n bí ní 15 Oṣù Keèje, Ọdún 1957) jẹ́ ònkọ̀tàn àti olùgbéréjáde ọmọ orílẹ̀-èdè Gabon tí ó maá n sábà ṣiṣẹ́ lóri àwọn eré ìrírí. Ó ti ṣe ọ̀pọ̀lọpọ̀ àwọn eré ìrírí tó fi mọ́ *The King's Necklace* àti *Le Singe Fou*.

## Àwọn ìtọ́kasí

## Àwọn ìtakùn Ìjásóde

* "Le collier du Makoko" un film de Henri Joseph KOUMBA BIDIDI (Gabon - Fiction) 
Ẹ̀ka:Àwọn ọjọ́ìbí ní 1957
Ẹ̀ka:Àwọn ènìyàn alààyè
Siatta Scott Johnson

**Siatta Scott Johnson** (tí wọ́n bí ní Ọdún 1974) jẹ́ olùdarí àti olùgbéréjáde ọmọ orílẹ̀-èdè Làìbéríà. Ó gbajúmọ̀ fún dídarí eré aláṣeyọrí kan tí àkọ́lé rẹ̀ jẹ́   *Iron Ladies of Liberia*. Yàtò sí ṣíṣe olùdarí eré, ó tún maá n gbé ìròyìn, ó sì jẹ́ ọ̀kan lára àwọn olùdásílẹ̀ ilé-iṣẹ́ *Omuahtee Africa Media*.

## Àwọn ìtọ́kasí

## Àwọn ìtakùn Ìjásóde

* New Strategies for Peace ahead of Elections in Liberia
* From 'Big Jues' To 'Tay-Tay Water,' A Quick Guide To Liberian English
* FEJAL Trains Female Journalists to Report on Electoral Reforms 
* 25 Female Journalists Trained in digital security 
Ẹ̀ka:Àwọn ọjọ́ìbí ní 1974
Ẹ̀ka:Àwọn ènìyàn alààyè
Marie-Clémence Paes

**Marie-Clémence Andriamonta Paes** (tí wọ́n bí ní ọdún 1959) jẹ́ olùdarí eré, olùgbéréjáde àti ònkọ̀tàn ọmọ orílẹ̀-èdè Fráǹsì àti Madagásíkà. Ó ti ṣe àgbéjáde ọ̀pọ̀lọpọ̀ àwọn eré ìrírí tó fi mọ́ *Angano.* *.* *.* *Angano.* *.* *.* , *Mahaleo* àti *L'opéra du bout du monde*.

## Àwọn ìtọ́kasí

## Àwọn ìtakùn Ìjásóde

* Fahavalo, Madagascar 1947

Ẹ̀ka:Àwọn ọjọ́ìbí ní 1959
Ẹ̀ka:Àwọn ènìyàn alààyè
Arlete Bombe

**Arlete Guilhermina "Guillermina" Vincente Bombe** (tí wọ́n bí ní ọdún 1983) jẹ́ òṣèrébìnrin ọmọ orílẹ̀-èdè Mòsámbìkì.

## Àwọn ìtọ́kasí

## Àwọn ìtakùn Ìjásóde

* Arlete Guillermina Bombe on IMDb
* Arlete Bombe  on Flixable
* Arlete Guillermina Bombe on Mubi
Ladji Diakité

**Ladji Diakité** jẹ́ olùdarí eré ọmọ orílẹ̀-èdè Málì. Ó gbajúmọ̀ jùlọ fún dídarí àwọn fíìmù bíi *Duel à Dafa* àti *Fantan Fanga*. Yàtò sí dídarí eré, Diakité tún jẹ́ aṣàpẹẹrẹ aṣọ.

## Àwọn ìtọ́kasí

Ẹ̀ka:Àwọn ènìyàn alààyè
Krischka Stoffels

**Krischka Stoffels** jẹ́ olùdarí eré àti agbéréjáde ọmọ orílẹ̀-èdè Nàmíbíà. Krischka ti ṣiṣẹ́ lóri ọ̀pọ̀lọpọ̀ àwọn fíìmù tó fi mọ́ *Gesie in die glas* àti *Tjiraaa*. Ó tún maá n ṣiṣẹ́ gẹ́gẹ́ bi ònkọ̀tàn àti olóòtú fíìmù.

## Àwọn ìtọ́kasí

## Àwọn ìtakùn Ìjásóde

* Kortflieks op selfone: Die Eco-Kids Namibia-rolprentprojek is verlede week in Windhoek bekend gestel
Ẹ̀ka:Àwọn ènìyàn alààyè
Zara Mohamed

**Zara Mohammed Abdulmajid** (bíi ni ọjọ́ kẹẹdọgbọn oṣù keje ọdún 1995) jẹ́ òṣèré, mọ́dẹ́lì àti oníṣòwò lórílẹ̀-èdè Uganda.

## Ìbẹ̀rẹ̀ pẹ̀pẹ̀ ayé rẹ̀
Wọ́n bí Iman sí ìlú Mogadishu ní Somalia. Iman jẹ́ ọmọ Mariam àti Mohammed Abdulmajid. Bàbá rẹ̀ jẹ́ àmbásẹ́dọ̀ Somalia fún orílè-èdè Saudi Arabia, ìyá rẹ sí jẹ́ dókítà. Ọmọ márùn-ún sí ni àwọn òbí rẹ bí. Nígbà tí ó wà ní ọmọ ọdún mẹ́rin, ó lọ sí ilé ẹ̀kọ́ lórílẹ̀-èdè Egypt. Ó lọ sí ilé ẹ̀kọ́ gíga tí University of Nairobi ní ọdún 1975 láti kẹ́kọ̀ọ́ òṣèlú. 

## Iṣẹ́
Ó bẹ̀rẹ̀ iṣẹ́ mọ́dẹ́lì nígbà tí ó wà ní ilé ẹ̀kọ́ gíga. Ó ti ṣe mọ́dẹ́lì fún  Halston, Gianni Versace, Calvin Klein, Issey Miyake and Donna Karan. àti Tess Management. Iman bẹ̀rẹ̀ sí ní ta jìgì ojú fún àwọn obìnrin ní ọdún 1994. Ní ọdún 2012, ó fi Ayaan àti Idyl Mohalim fi ṣe àmbásẹ́dọ̀ fún ilé iṣẹ́ rẹ̀. Iman kópa nínú eré *Star Trek VI: The Undiscovered Country* ní ọdún 1991 gẹ́gẹ́ bí Martia. Ní ọdún 1998, ó kó ipa Marie Babineaux nínú eré *In the Heat of the Night*. Ní oṣù kọkànlá ọdún 2010, òun àti Isaac Mizrahi jọ ṣe atọ́kun fún apá kejì ètò The Fashion Show. Lára àwọn eré tí Iman tí kópa nínú wọn ni  *[[:en:The_Human_Factor_(1979_film)|The Human Factor]],* *[[:en:Out_of_Africa_(film)|Out of Africa]]*,  *[[:en:Surrender_(1987_film)|Surrender]], Heart of Darkness*, *No Way Out, Lies of the Twins, Star Trek, The Linguini Incident àti Exit to Eden*. Ó jẹ́ àmbásẹ́dọ̀ fún Save the Children. Ní ọjọ́ keje oṣù kẹfà ọdún 2010, ó gba àmì ẹ̀yẹ Fashion Icon láti ọ̀dọ̀ Council of Fashion Designers of America. 

## Ìgbésí ayé rẹ̀
Iman jẹ́ Mùsùlùmí, ó sì lè sọ èdè márùn-ún: Somalia, Lárúbáwá, Italian, French àti Gẹ̀ẹ́sì. Iman kọ́kọ́ fẹ́ Hassan nígbà tí ó wà ní ọmọ ọdún méjìdínlógún. Ní ọdún 1977, ó fẹ́ Warren Beatty. Ó ṣe ìgbéyàwó pẹ̀lú Spencer Haywood ní ọdún náà, wọn sì bí ọmọbìnrin kan ní ọdún 1978. Ìgbéyàwó náà túká ní oṣù kejì ọdún 1987. Ní ọdún 1992, ó ṣe ìgbéyàwó pẹ̀lú David Bowie, wọn sì bí ọmọ kan ní ọdún 2000. Bowie kú ni ọjọ́ kẹwàá oṣù kìíní ọdún 2016. 

## Àwọn Ìtọ́kàsi
Delphe Kifouani

**Delphe Kifouani** jẹ́ olùdarí eré àti olùgbéréjáde ọmọ orílẹ̀-èdè Kóngò. Ó maá n ṣiṣẹ́ olùkọ́ni ní ìmọ̀ sinimá ní ilé-ẹ̀kọ́ gíga *University of Saint-Louis*, èyí tí ó wà níSẹ̀nẹ̀gàl.

## Àwọn ìtọ́kasí

Ẹ̀ka:Àwọn ènìyàn alààyè
Diana C. Zollicoffer

**Diana C. Zollicoffer** (ọjọ́ìbí: 1977) jẹ́ òṣèrébìnrin, olùdarí eré àti olùgbéréjáde ọmọ orílẹ̀-èdè Seychelle. Ó gbajúmọ̀ jùlọ fún gbígbe àwọn eré bíi *Schmoolie the Deathwatcher*, *Bridget and Iain* àti *Forgotten Bayou* jáde.

## Àwọn ìtọ́kasí

## Àwọn ìtakùn Ìjásóde

* Latest News on Diana Zollicoffer
* "Innocent Flesh" Preview Performance
Ẹ̀ka:Àwọn ọjọ́ìbí ní 1977
Ẹ̀ka:Àwọn ènìyàn alààyè
Juliana Kanyomozi

**Juliana Kanyomozi** jẹ́ òṣèré àti olórin ni orílẹ̀ èdè Uganda.

## Ìbẹ̀rẹ̀ pẹ̀pẹ̀ ayé àti ẹ̀kọ́ rẹ̀
Kanyomozi jẹ́ mọ̀lẹ́bí pẹ̀lú Ọba Rukidi IV tí ìlú Toro. Bàbá rẹ̀ jẹ́ onílù, ìyá bàbà rẹ̀ sí jẹ́ olórin. Ó lọ sí ilé ẹ̀kọ́ Namasagali College.

## Iṣẹ́
Kanyomozi ní obìnrin olórin àkọ́kọ́ tí ó má gba àmì ẹ̀yẹ tí Artist of the Year láti ọ̀dọ̀ Pearl of Africa Music Awards. Ó bẹ̀rẹ̀ eré ṣíṣe ni ọdún 2008 pẹ̀lú eré *The Movie* èyí tí Henry Ssali gbé kalẹ̀. Ní oṣù kẹta ọdún 2014, ó di àmbásẹ́dọ̀ fún Oriflame. Ní ọdún 2011, wọ́n yàán fún àmì ẹ̀yẹ Pan Africa Artiste láti ọ̀dọ̀ Nigerian Entertainment Awards. Ní oṣù kejìlá ọdún 2015, wọ́n fún ní Lifetime Achievement Awards láti ọ̀dọ̀ Diva Awards Africa. Ó ṣe adájọ́ fún ìdíje orin Tusker Project Fame láti ọdún 2009 di 2013.

## Ìgbésí ayé rẹ̀
Kanyomozi pàdánù ọmọ rẹ̀ ọkùnrin tí orúkọ rẹ jẹ́ Keron Raphael Kabugo ní oṣù keje ọdún 2014. Ní ọjọ́ kejìlá oṣù karùn-ún ọdún 2020, ó bí ọmọkùnrin tí ó pè ní Raj. Ní ọdún 2006, òun àti Kassim Ouma jọ jẹ́ olólùfẹ́. Ní ọdún 2020, ó bí ọmọkùnrin. Ní ọdún 2013, ìwé ìròyìn tí Big Eye Magazine sọ wí pé Kanyomozi ní obìnrin tó rẹwà jùlọ ní gbogbo orílẹ̀ èdè Uganda.

## Àmì ẹ̀yẹ

## Àwọn Ìtọ́kàsi
Marwa Zein

**Marwa Zein** jẹ́ olùdarí eré, ònkọ̀tàn, àti olùgbéréjáde lórílẹ̀-èdè Sudan. Òun ni ó kọ ìwé-ìtàn ti ọdún 2019 kan tí àkọ́lé rẹ̀ jẹ́ *Khartoum Offside*. Ó maá n lo àwọn iṣẹ́ rẹ̀ láti fi ṣe àgbàwí àti láti fi jà fún ẹ̀tọ́ àwọn obìnrin. Òun ni olùdásílẹ̀ ilé-iṣẹ́ agbéré-jáde tí wọ́n pè ní ORE Production, èyí tí ó wà ní ìlú Khartoum. Ó jẹ́ ọ̀kan lára àwọn méjẹ tí ẹgbẹ́ International Emerging Film Talent Association (IEFTA) yàn kááríayé láti wà níbi ayẹyẹ *Cannes Film Festival 2019* gẹ́gẹ́ bi àwọn àlejò pàtàkì.

## Àwọn ìtọ́kasí

## Àwọn ìtakùn Ìjásóde

* Marwa Zein on IMDb
* Marwa Zein's Biography on I am a Film
Ẹ̀ka:Àwọn ènìyàn alààyè
Justine Bitagoye

**Justine Bitagoye** jẹ́ olùdarí eré, ònkọ̀tàn àti olùgbéréjáde ọmọ orílẹ̀-èdè Bùrúndì. Ó tún maá n ṣiṣẹ́ gẹ́gẹ́ bi agbéròyìn.
Ẹ̀ka:Àwọn ènìyàn alààyè
Mounira Mitchala

alt=|thumb| Mounira Mitchala nibi idije "Des mots sur nos maux"
**Mounira Mitchala**, tí a tún mọ̀ sí *Sweet Panther* jẹ́ òṣèrébìnrin, akọrin àti ònkọ̀tàn ọmọ orílẹ̀-èdè Chad.
Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1979
Cleopatra Koheirwe

**Cleopatra Koheirwe** jẹ́ òṣèré, olórin àti akọ̀wé lórílẹ̀-èdè Uganda. Ó kópa nínú eré The Last King of Scotland gẹ́gẹ́bí Joy ní ọdún 2006. Ó kópa nínú eré Sense8 lóri Netflix.. Ó ko ipa Ebony nínú eré Reflections èyí tí Nana Kagga ṣe adarí rẹ̀. Ó darapọ̀ mọ́ StarTimes Uganda ní oṣù kẹfà ọdún 2019 bí ìkan lára àwọn adarí wọn. 

## Iṣẹ́
Ní ọdún 2001, ó darapọ̀ mọ́ ẹgbẹ́ oníjó àti olórin Obsession, ó sì wá níbẹ̀ títí di oṣù kẹta ọdún 2007. Ní ọdún 2010, ó kọ orin Ngamba. Cleopatra bẹ̀rẹ̀ iṣẹ́ gẹ́gẹ́ bí agbóhùnsáfẹ́fẹ́ pẹ̀lú 91.3 Capital Fm níbi tí ó tí ṣe atọ́kun ètò Drive Time Show. Ní ọdún 2013, ó ṣe atọ́kun ètò fún U-Request show pẹ̀lú Radiocity 97Fm. Ní oṣù kẹsàn-án ọdún 2013, òun àti Flavia Tumusiimr àti Juliana Kanyomozi ṣe adájọ́ fún ìdíje orin ti Tusker Project Fame ní Kampala. Cleopatra tí kópa nínú orísìírísìí eré bíi  State Research Bureau, Sense8, Changes, Be the judge ài Yogera. Ní ọdún 2012, Reach a Hand mu láti sọ̀rọ̀ fún àwọn ọ̀dọ́ ni àwọn ilé ẹ̀kọ́. Ní ọdún 2010, nígbà tí wọ́n fẹ́ gbé eré Changes apá kejì kalẹ̀, òun àti Nick Mutuma, Pierra Makena, Níní Wacera àti Patricia Kihoro lọ sí ilé ẹ̀kọ́ Rob Mellor Studios ní Atlanta láti kẹ́kọ̀ọ́ eré ṣíṣe dáadáa. 

## Ìgbésí ayé rẹ̀
Wọ́n bí Cleopatra sí ìdílé Jocelyn Twinesanyu àti Anthony Abamwikirize ní ọdún 1982. Ó bí ọmọ bìnrin ní ọjọ́ kẹjìlélógún oṣù kìíní ọdún 2014 fún ọkọ rẹ̀ Lwanda Jawar. 

## Àṣàyàn eré rẹ̀

## Àmì ẹ̀yẹ

## Àwọn Ìtọ́kàsi
Mosili Makuta

**Mosili Makuta** jẹ́ òṣèrébìnrin lórílẹ̀-èdè Lèsóthò.

## Àwọn ìtọ́kasí

Ẹ̀ka:Àwọn ènìyàn alààyè
Flora Gomes

**Flora Gomes** jẹ́ olùdarí eré ọmọ orílẹ̀-èdè Guinea-Bissau. Wọ́n bi ní ìlú Cadique, orílẹ̀-èdè Guinea-Bissau ní Ọjọ́ 31 Oṣù kejìlá Ọdún 1949. Ó lọ ilé-ẹ̀kọ́ girama rẹ̀ ní orílẹ̀-èdè Kúbà, ó sì kọ́ ẹ̀kọ́ ìmọ̀ fíìmù ṣíṣe ní ilé-ẹ̀kọ́ gíga Instituto Cubano del Arte y la Industria Cinematográficos, èyí tí ó wà ní ìlú Havana.

Eré rẹ̀ kan tí ó ṣe ní ọdún 1988 tí àkọ́lé rẹ̀ jẹ́ *Mortu Nega* ni àkọ́kọ́ fíìmù àròṣe àti ẹ̀kejì fíìmù gígùn lórílẹ̀-èdè Guinea-Bissau. Fíìmù náà gba àmì-ẹ̀yẹ Oumarou Ganda Prize níbi ayẹyẹ FESPACO ti ọdun1989.

Ní ọdún 1992, Gomes darí eré tí àkọ́lé rẹ̀ jẹ́ *Udju Azul di Yonta*, èyítí ó jẹ́ wíwò níbi ayẹyẹ Cannes Film Festival ti ọdún 1992.

## Àwọn ìtọ́kasí

Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1949
Yéyamba Wandzé Mdrou Ndo?

***Yéyamba Wandzé Mdrou Ndo?*** jẹ́ eré aláwàdà kan ti orílẹ̀-èdè Comoros tí wọ́n ṣe ní ọdún 2000, èyí tí adarí rẹ̀ n ṣe Arsin Soiby.  Fíìmù náà ni àkọ́kọ́ fíìmù gígùn ti Comoros.

## Àwọn olùkópa

* Jacqueline Abdillah
* Djimba
* Abderemane Djimby
* Zali Hamadi
* Laher
* Youssouf Msa
* Roukia Saïd
* Arsin Soiby

## Àwọn ìtọ́kasí
Nous aurons toute la mort pour dormir

**''Nous aurons toute la mort tú dormir'',** jẹ́ eré ti ọdún 1977 lórílẹ̀-èdè Mauritáníà, èyí tí Med Hondo ṣé adarí rẹ̀.

Wọ́n bẹ̀rẹ̀ ṣíṣe fíìmù náà láti 25 Oṣù Kejìlá Ọdún 1975 títí di 5 Oṣù Kẹẹ̀ta Ọdún 1976. Fíìmù náà dá lóri akitiyan àwọn ẹgbẹ́ *Polisario Front* láti bọ́ nínu oko-ẹrú ọwọ́ orílẹ̀-èdè Spain. Fíìmù náà jẹ́ wíwò níbi ayẹyẹ Berlin International Film Festival ti ọdún 1977.

## Àwọn ìtọ́kasí

## Àwọn ìtakùn Ìjásóde

* ''Gambia: Take Me To Learn My Roots'' on YouTube
* PERSPECTIVES CINÉMA FRANÇAIS
Teresa (2010 film)

***Teresa***, jẹ́ fíìmù oníṣókí kan ti ọdún 2010 tí wọ́n ṣe ní Equatoial Guinea tí olùdarí rẹ̀ n ṣe Thato Rantao Mwosa, èyí tí ààjo ilé-ìkàwé orílẹ̀-èdè Equatorial Guinea ṣe onígbọ̀wọ́ rẹ̀. Guillermina Mekuy Mba Obono lẹni tí ó kọ ìtàn eré náà. Àwọn olùkópa rẹ̀ pẹ̀lú Elena Iyanga, Betty KB, àti Dina Anguesomo. Eré náà jẹ́ àkọ́kọ́ fíìmù Equatorial Guinea tí wọ́n ma ṣe tó sì gùn níwọ̀nba.

## Àwọn olùkópa

* Elena Iyanga as Teresa
* Betty K.B.
* Dina Anguesomo

## Àwọn ìtọ́kasí
Lula Ali Ismaïl

**Lula Ali Ismail** (tí wọ́n bí ní ọdún 1978) jẹ́ olùdarí eré àti ònkọ̀tàn ọmọ orílẹ̀-èdè Djibouti àti Canada. Òun ni obìnrin àkọ́kọ́ láti gbé eré jáde lórílẹ̀-èdè Djibouti. Ó ṣe adarí eré oníṣókí tí àkọ́lé rẹ̀ jẹ́ *Laan* ní ọdún 2011. Wọ́n wo fíìmù náà níbi ayẹyẹ Vues d'Afrique Festival tí ó wáyé ní ìlú Montreal ní ọdún 2012, àti ní ọdún 2103 níbi ayẹye FESPACO. Ní ọdún 2014, ó bẹ̀rẹ̀ sí ní ṣiṣẹ́ lóri fíìmù gígùn kan tí àkọ́lé rẹ̀ jẹ́ *Dhalinyaro*, èyí tí òun pẹ̀lú Alexandra Ramniceanu àti Marc Wels dì jọ kọ ìtàn rẹ̀. Wọ́n kọ́kọ́ gbé eré náà jáde ní Oṣù Keèje Ọdún 2017.

## Àṣàyàn àwọn eré rẹ̀

* *Laan*, 2011
* *Dhalinyaro*  2017

## Àwọn ìtọ́kasí

* 
Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1978
Umshana

***Umshana*** ni eré ti ọdún 2015 kan tí wọ́n ṣe lórílẹ̀-èdè Eswatini tí olùdarí rẹ̀ n ṣe Bi Phakathi, èyí tí ilé-iṣé BIP Films ṣètò àgbéjáde rẹ̀. Àwọn olùkópa eré náà pẹ̀lú Mbali Dlamini, Delani Dlamini, Lisa Mavuso, Temakhosi Nkambule àti Fineboy Mhlanga.

Èyí ni àkọ́kọ́ fíìmù tí wọ́n máa ṣe lédè Swati. Gbogbo ṣíṣe eré náà síì wáyé ní orílẹ̀-èdè Eswatini.

## Àwọn olùkópa

* Mbali Dlamini as Gugu
* Delani Dlamini as Themba
* Lisa Mavuso as Gugu's Friend
* Temakhosi Nkambule as Precious
* Fineboy Mhlanga as Uncle

## Àwọn ìtọ́kasí

## Àwọn ìtakùn Ìjásóde

* ''Umshana'' in YouTube
Vivienne Roumani

**Vivienne Roumani-Denn** (tí wọ́n bí ní ọdún 1950) jẹ́ olùdarí eré àti olùgbéréjáde ọmọ orílẹ̀-èdè Líbyà. Ó gbajúmọ̀ fún dídarí eré *The Last Jews of Libya* àti *Out of Print*. 

## Àwọn ìtọ́kasí

## Àwọn ìtakùn Ìjásóde

* Out of Print: A Film by Vivienne Roumani
* Film-maker unravels “untold story” of Jewish refugees 
Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1950
Fathia Absie

**Fathia Absie** jẹ́ òṣèrébìnrin, ònkọ̀tàn, olùdarí eré àti olùgbéré-jáde ọmọ orílẹ̀-èdè Sòmálíà àti Amẹ́ríkà. Ó ti ṣiṣẹ́ lóri ọ̀pọ̀lọpọ̀ àwọn eré ìrírí àti àwọn eré àròṣe, ó sì ti kọ ìwé-ìtàn kan tí àkọ́lé rẹ̀ jẹ́ *The Imperceptible Peace Maker.*

## Àṣàyàn àwọn eré rẹ̀

* *Broken Dreams* (2011)
* *The Lobby* (2015)
* *A Stray* (2016)

## Àwọn ìtọ́kasí

## Àwọn ìtakùn Ìjásóde

* 
Ẹ̀ka:Àwọn ènìyàn alààyè
Rehema Nanfuka

**Rehema Nanfuka** (bíi ni ọjọ́ kẹẹ̀dọ́gbọ̀n oṣù karùn-ún ọdún 1986) jẹ́ òṣèré àti adarí lórílẹ̀-èdè Uganda tí ó gbajúmọ̀ fún ipa tí ó kó nínú eré *Imani**, Veronica's Wish, Imbabazi, Haunted Souls, The Road We Travel, Papi*, Tropical Fish**, Slay Queen of Africa* Queen of Katwe, àti Imperial Blue*. 

## Iṣẹ́
Ipa tí ó kó nínú eré Mary nínú eré Imani ni ó jẹ́ kí ó gbajúmọ̀, èyí sì ló jẹ́ kí ó gbà àmì ẹ̀yẹ méjì : Africa Movie Academy Awards for Most Promising Actress ní ọdún 2010 àti òṣèré bìnrin to dára jù lọ láti ọ̀dọ̀ African Film Festival of Cordoba ní ọdún 2010. Rehema kó ipa Suzanna nínú eré Yat Madit ní ọdún 2016, ìyẹn sì ló jẹ́ kí ó gbà àmì ẹ̀yẹ òṣèré bìnrin to dára jù lọ ní Uganda Film Festival ní ọdún 2017. Nanfuka ṣe adarí fún eré Veronica Wish, ó si gba àmì ẹ̀yẹ adarí eré tó dára jù lọ láti ọ̀dọ̀ Uganda Film Festival ní ọdún 2018, òun sì ni obìnrin àkọ́kọ́ tí ó má gba àmì ẹ̀yẹ náà. Ó kó ipa Lady Macbeth nínú eré orí ìtàgé ti Macbeth. Ní ọdún 2010, ó wá lára àwọn tí ó fi ohun ṣe eré fún *The Cow Needs a Wife*. Ilé iṣẹ́ The Moth ti kọ nípa Ìtàn ayé Rehema. Ó gbé igbá orókè níbi ìdíje Kampala Slam ní ọdún 2013. Ó jẹ́ àmbásẹ́dọ̀ fún ilé iṣẹ́ Airtel Uganda, Airtel Malawi, Milkman Uganda àti Eco Bank Uganda. 

## Àwọn Ìtọ́kàsi
Malaika Tenshi

**Malaika Tenshi Nnyanzi** tí orúkọ ìnagi rẹ̀ jẹ́ Malaika jẹ́ òṣèré, mọ́dẹ́lì àti agbóhùnsáfẹ́fẹ́ lórílẹ̀ èdè Uganda. Ó gbajúmọ̀ gẹ́gẹ́ bí atọ́kun fún ètò D'Mighty Breakfast lórí KFM àti ètò Malaika àti Oulanya lórí Capital Fm. Ó ti kópa nínú eré Veronica's Wish, Bed of Thorns, The Honourables and Mela.

## Iṣẹ́
Malaika bẹ̀rẹ̀ iṣẹ́ mọ́dẹ́lì ní ìlú Nairobi lórílẹ̀ èdè Kenya kí ó tó wá padà sí Uganda. Ó jẹ́ àmbásẹ́dọ̀ fún Sweet Lips Wine. Lẹ́hìn tí ó padà sí Uganda, ó darapọ̀ mọ́ Urban Television, òun àti Gaetano sì jẹ́ atọ́kun fún ètò Urban Today. Ó fi ilé iṣẹ́ náà sílẹ̀ ni oṣù kọkànlá ọdún 2016. Ó darapọ̀ mọ́ Rockstar Group, ó sì jẹ́ atọ́kun fún ètò SHOOOOSH! 
Malaika bẹ̀rẹ̀ eré ṣíṣe pẹ̀lú eré Veronica's Wish. Ó kó ipa Stella nínú eré Bed of Thorns, èyí sì ló jẹ́ kí wọ́n fún ní àmì ẹ̀yẹ òṣèré bìnrin to dára jù lọ láti ọ̀dọ̀ Uganda Film Festival. 

## Ìgbésí ayé rẹ̀
Ó gboyè nínú ìmò International Business láti ilé ẹ̀kọ́ gíga tí United State International University Africa tí ó wà ní Nairobi. Ní ọdún 2018, nínú * 'iforowanilenuro*' tí Crystal Newman ṣe fún, ó sọ wí pé òun ní àrùn wárápá. 

## Àwọn Ìtọ́kàsi
Anne Kansiime

thumb
**Kansiime Kubiryaba Anne** (bíi ni ọjọ́ kẹtàlá oṣù kẹrin ọdún 1986) tí ó gbajúmọ̀ gẹ́gẹ́ bí Anne Kansiime jẹ́ òṣèré àti aláwàdà lórílẹ̀ èdè Uganda. 

## Ìbẹ̀rẹ̀ pẹ̀pẹ̀ ayé àti ẹ̀kọ́ rẹ̀
Wọ́n bí Anne sí ìlú Mparo ní àgbègbè Kabale District. Ó lọ sí ilé ẹ̀kọ́ Kabale Primary School àti Bweranyangi Girls' Secondary School kí ó tó tẹ̀síwájú sí ilé ẹ̀kọ́ gíga tí Makere University níbi tí ó tí gboyè nínú ìmò Social Science. 

## Iṣẹ́
Anne bẹ̀rẹ̀ sí ní ṣe eré láti ọdún 2007 pẹ̀lú ẹgbẹ́ Theatre Factory. Ó kópa nínú eré Minibuzz. Óun ni olùgbé kalẹ̀ ètò Don't Mess With Kansiime tí ó jẹ́ ètò àwàdà. 

## Àṣàyàn eré rẹ̀

## Àmì ẹ̀yẹ

* Honorary recognition láti ọ̀dọ̀ SIIKETV Rising Star Academy Awards, gẹ́gẹ́bí "Queen of Comedy" 2018
* Comedy YouTube Sub-Saharan Africa Creator Award 2016
* Outstanding Female Comedian 2016
* Teeniez Funniest Comedian 2016
* African Entertainment Awards USA, Best Comedian's Award 2015
* Rising Star – Comedian of the Year 2015
* African Oscar Award for favorite comedian 2015
* Nollywood & African People's Choice Award for favorite comedian 2015
* YouTube silver play button 2015
* AIRTEL Women of Substance Awards 2014
* BEFFTA 2013 (Best Comedian) Winner
* Lagos International Festival 2013 (Best Actress) Winner
* Social Media Awards (Favorite Celebrity) winner
* African Social Awards Malaysia (ASAM) – 2013

## Àwọn Ìtọ́kàsi
Akite Agnes

**Akite Agnes** (bíi ni ọjọ́ kọkàndínlógún oṣù kẹta ọdún 1983) jẹ́ òṣèré àti aláwàdà lórílẹ̀-èdè Uganda. 

## Ẹ̀kọ́ rẹ̀
Akite gboyè nínú tourism láti ilé ẹ̀kọ́ gíga tí Makere University. 

## Iṣẹ́
Ní ọdún 2014, Akite bẹ̀rẹ̀ àwàdà ṣíṣe pẹ̀lú ẹgbẹ́ The Punchliners.. Ní ọdún 2016, ó kópa nínú eré Girl From Mparo gẹ́gẹ́ bí Mama Brian. Ní oṣù kẹfà ọdún 2018, ó kópa níbi ayẹyẹ Kampala Comedy Festival èyí tí Okello Okello gbé kalẹ̀. Láàrin oṣù kẹjọ àti oṣù kọkànlá, ẹgbẹ́ UG Pineapple Comedy Tour tí ó wà gbé lọ oríṣiríṣi ìlú bíi Mbale, Gulu, Fort Portal, Jinja àti Mbarara. Ó ṣe àwàdà níbi ètò apá kẹrin ti African Laughs ní ọjọ́ kẹjọ oṣù kẹwàá ọdún 2018. Ní oṣù kẹta ọdún 2019, ó gbé ètò Arise Woman! Comedy Jam kalẹ̀. Ní oṣù náà ni ó tún farahàn ni Kigali fún ayẹyẹ Seka Fest. Ní osù keje ọdún 2019, ó wà lára àwọn tó se àwàdà níbi ayẹyẹ Laugh Festival ní Nairobi.  

## Ìgbésí ayé rẹ̀
Akite jẹ́ ọmọ karùn-ún nínú ọmọ mẹ́jọ tí àwọn òbí rẹ bí. Ó ti bí ọmọ méjì. 

## Àsàyàn eré rẹ̀

## Àwọn Ìtọ́kàsi
Anita Fabiola

**Anita Kyarimpa** jẹ́ òṣèré, atọkun ètò àti oníṣòwò lórílẹ̀ èdè Uganda. Ní oṣù kejì ọdún 2019, ilé iṣẹ́ Goodwill Tourism fi ṣe àmbásẹ́dọ̀ wọn. Kí ó tó ṣe atọ́kun fún ètò Bẹ my Date lórí NTV ní ọdún 2014, ó ti jẹ ipò omidan Uganda tí apá iwọ̀ òrùn. Ó gbé ipò kejì níbi ìdíje omidan Uganda. Ó ti ṣe atọ́kun fún àwọn ayẹyẹ bíi  Africa Magic Viewer’s Choice Awards ní Nigeria (2016), Namibia Annual Music Awards (2016 àti 2017), Ghana Movie Awards 2017, Ghana Music Awards 2016, àti Glitz Awards Ghana 2017.

## Iṣẹ́
Anita bẹ̀rẹ̀ iṣẹ́ mọ́dẹ́lì nígbà tí ó wà ní ọmọ ọdún méjìlá, ó sì ṣíṣe pẹ̀lú Flair Magazin ní ọdún 2008. Ní ọdún 2013, ó kópa nínú ìdíje omidan Uganda, ó sì gbé ipò kejì. Ó bẹ̀rẹ̀ sí ní ṣe agbóhùnsáfẹ́fẹ́ lórí tẹlẹfíṣọ̀nù ní ọdún 2014 pẹ̀lú ètò Be My Date. Fabiola gbajúmọ̀ fún ipa Angelina tí ó kó nínú eré Second Chance ní ọdún 2016. Òun ni atọ́kun ètò Katch Up lórí NBS TV. Ní ọdún 2018, ó di ọmọ orílẹ̀ èdè Uganda àkọ́kọ́ tí wọ́n má pè síbi ayẹyẹ Cannes Film Festival. Ó gbé ètò The Fabiola Podcast kalẹ̀. Ní oṣù kejì ọdún 2019, wọ́n fi ṣe àmbásẹ́dọ̀ fún Tulambule. Ó tún jẹ́ àmbásẹ́dọ̀ fún CAT footwear, Paramour Cosmetics, Lux Belaire, Virginia Black MTN Pulse, Jumia Uganda àti Lauma Uganda.
Fabiola dá ẹgbẹ́ Fab Girls Foundation kalẹ̀ láti lè má pèsè iranlọwọ fún àwọn obìnrin. 

## Àwọn Ìtọ́kàsi
Barlen Pyamootoo

**Barlen Pyamootoo** (tí wọ́n bí ní 27 Oṣù Kẹẹ̀sán Ọdún 1960) jẹ́ olùgbéré-jáde olùdarí eré àti ònkọ̀tàn ọmọ orílẹ̀-èdè Mauritius. Ó gbajúmọ́ fún dídarí eré tí àkọ́lé rẹ̀ jẹ́ *Bénarès*.

## Àwọn ìtọ́kasí

## Àwọn ìtakùn Ìjásóde

* Memories in/of Diaspora: Barlen Pyamootoo's "Bénarès" (1999) by Binita Mehta
* Barlen Pyamootoo : " Avec Whitman, les champs d'innocence deviennent des champs d'expériences"
* Contributor: Barlen Pyamootoo
Ẹ̀ka:Àwọn ọjọ́ìbí ní 1960
Ẹ̀ka:Àwọn ènìyàn alààyè
Étienne Goyémidé

**Étienne Goyémidé** (22 Oṣù Kínní Ọdún 1942–17 Oṣù Kẹẹ̀ta Ọdún 1997) jẹ́ ònkọ̀wé àti ònkọ̀tàn eré ọmọ Orílẹ̀-èdè Olómìnira Àrin Áfríkà. Ó gbajúmọ̀ fún kíkọ àwọn ìwé-ìtàn tí àkọ́lé wọ́n jẹ́ *Le silence de la forêt* àti *Dernier Survivant de la caravane*.

## Àwọn ìtọ́kasí

## Àwọn ìtakùn Ìjásóde

* Goyemide on slavery: the liberating power of the word
* Goyémidé, Etienne Overview
* Étienne Goyémidé (1942-1997)
Ẹ̀ka:Àwọn ará Orílẹ̀-èdè Olómìnira Àrin Áfríkà
Ẹ̀ka:Àwọn ọjọ́aláìsí ní 1997
Ẹ̀ka:Àwọn ojọ́ìbí ní 1942
Nyakuron Cultural Centre

**Nyakuron Cultural Centre** (**NCC**) ni ilé-iṣẹ́ kan tó n ṣe ti ìjọba tí wọ́n dá sílẹ̀ láti máa ṣètò mímú ìdàgbàsókè àti ìgbéga bá sinimá àti àṣà orílẹ̀-èdèGúúsù Sudan.

## Àwọn ìtọ́kasí

## Àwọn ìtakùn Ìjásóde

* Vinka performance at Nyakuron cultural center
* Dinka Music: Ring Machakos live at Nyakuron Cultural Centre
Mionga ki Ôbo

***Mionga ki Ôbo*** (tàbí **Mionga ki Ôbo: Mar e Selva**) ni fíìmù ti ọdún 2002 kan tí wọ́n ṣe lórílẹ̀-èdè São Tomé and Príncipe, tí olùdarí rẹ̀ n ṣe Ângelo Torres  tí Luis Correia àti Noé Mendelle síì dì jọ ṣe àgbéjáde rẹ̀ láti ilé-iṣẹ́ LX Filmes.

Fíìmù náà dá lóri ìrìn-àjò àwọn olùgbé àtijọ́ ti erékùsù São Tomé tí wọ́n pè ní Angolares. Wọ́n jẹ́ àwọn ìran Àngólà tí ó yè níbi jàmbá ọkọ̀ ojú-omi kan tí ó ṣẹlẹ̀ ní ọdún 1540.  Fíìmù náà jẹ́ ọ̀kan nínu àwọn fíìmù tí wọ́n gbéṣe gbogbo ètò rẹ̀ lórílẹ̀-èdè São Tomé and Príncipe.

## Àwọn olùkópa

* Nezó as Himself - Painter, Musician, Sculptor
* Vino Sr. as Himself - Retired Fisherman
* João Sr. as Himself - Retired Fisherman
* Baltazar Quaresma as Himself - Student
* Julieta Paulina Lundi as Himself - Fisherman
* Bibiano da Silva as Himself - Fisherman who no longer fishes
* Fernando Sr. as Himself - Merchant
* António Soares Pereira as Himself - Fisherman
* Liga Liga as Himself - Healer
* Dance Group of S. João dos Angolares as Themselves
* Voice of the King Group as Themselves
* Bulauê Group as Themselves
* Congo Dance Group as Themselves
* Anguené Group as Themselves

## Àwọn ìtọ́kasí

## Àwọn ìtakùn Ìjásóde

* ''Mionga ki Ôbo'' in YouTube
Finding Samuel Lowe: From Harlem to China

***Finding Samuel Lowe: From Harlem to China***, jẹ́ fíìmù ìtàn-àkọọ́lẹ̀ kan ti ọdún 2015 tí wọ́n ṣe lórílẹ̀-èdè Jamáíkà tí Jeanette Kong ṣe adarí rẹ̀. Fíìmù náà dá lóri òṣìṣẹ́ tẹlifíṣọ̀nù tẹ́lẹ̀ rí tí orúkọ rẹ̀ jẹ́ Paula Williams Madison àti àwọn ẹ̀gbọ́n rẹ̀ okùnrin méjì kan tí wọ́n rin ìrìn-àjò láti lọ ṣe ìwádìí nípa bàbá ìyá wọn tí ó fi ìyá wọn sílẹ̀ sí Jamáíkà ní àsìkò àwọn ọdún 1930.

Fíìmù náà gba ọ̀pọ̀lọpọ̀ àwọn àmì-ẹ̀yẹ níbi àwọn ayẹyẹ àjọ̀dún fíìmù. Àfihàn àkọ́kọ́ fíìmù náà lórílẹ̀-èdè Jamáíkà wáyé lóri ìkànnì Doc World ní Ọjọ́ 14 Oṣù Kaàrún, Ọdún 2017. Ó síì tún wà lóri ayélujára fún àwon ènìyàn láti wò lọ́fẹ̀ẹ́ láti 15 Oṣù Kaàrún títí di 13 Oṣù Kẹfà Ọdún 2017. Wọ́n wo fíìmù náà níbi ayẹyẹ Pan African Film Festival ní Ọjọ́ Kẹẹ̀jọ Oṣù Kejì, Ọdún 2014.

## Àwọn olùkópa

* Paula Williams Madison
* Elrick Williams
* Howard Williams
* Vincent J. Chang
* Stephen Young Chin
* Anthony 'Harry' Harrison
* Ouida Harrison
* Andrea Lowe
* Anthony 'Tony' Lowe
* Chow Woo Lowe
* Keith Lowe
* Loraine Lowe
* Minjun Luo
* Siqi Luo
* Seth George Ramocan
* Carol Wong
* Dalton Yap

## Àwọn ìtọ́kasí

## Àwọn ìtakùn Ìjásóde

* ''Finding Samuel Lowe Discussing Panel'' on YouTube
* Finding samuel lowe: from harlem to china 
* New documentary explores woman's journey from Harlem to China
* Film Screening:Finding Samuel Lowe: From Harlem to China
Figueira Cid

**Figueira Cid** (tí wọ́n bí ní 18 Oṣù Kínní, Ọdún 1957), jẹ́ òṣèrékùnrin, olùdarí eré àti olùgbéréjáde ọmọ orílẹ̀-èdè Pọ́rtúgàl.Ó ti kópa nínu ọ̀pọ̀lọpọ̀ àwọn fíìmù ilẹ̀ Yúróòpù àti ilẹ̀ Áfríkà. Ó gbajúmọ̀ jùlọ fún ipa rẹ̀ nínu àwọn fíìmù bíi *Ministério do Tempo*, *Até Amanhã, Camaradas* àti *The masked avenger: Lagardère*.

## Àwọn ìtọ́kasí

## Àwọn ìtakùn Ìjásóde

*
* ‘The Witch THEATER’ breaks the silence 
* Transvestite father cries son's death
* To think that the arts would be more prominent in this government "was a mistake"
* luís varela
* The Witch Theater presents new show until Saturday
Ẹ̀ka:Àwọn ọjọ́ìbí ní 1957
Ẹ̀ka:Àwọn ará Pọ́rtúgàl
Ẹ̀ka:Àwọn ènìyàn alààyè
Stefanos Pavlakis

**Stefanos Pavlakis** (tí wọ́n bí ní ọdún 1974) jẹ́ olùdarí eré, ònkọ̀tàn àti olùgbéré-jáde ọmọ orílẹ̀-èdè Gíríìsì. Ó ti lọ́wọ́sí tó sì ti nípa lọ́pọ̀lọpọ̀ nínu àwọn sinimá orílẹ̀-èdè Bẹ̀nìn pẹ̀lú ṣíṣe àwọn fíìmù ìtàn-àkọọ́lẹ̀ bíi *The Eye of the Beholder*, *Studio Harmattan* àti *Drive Through*.

## Àwọn ìtọ́kasí

Ẹ̀ka:Àwọn ọjọ́ìbí ní 1974
Ẹ̀ka:Àwọn ènìyàn alààyè
Marc Serena

**Marc Serena** (tí wọ́n bí ní ọdún 1983) jẹ́ olùgbéré-jáde, olùdarí eré àti ònkọ̀tàn ọmọ orílẹ̀-èdè Spain. Ó gbajúmọ̀ fún dídarí àwọn fíìmù ìtàn-àkọọ́lẹ̀ ti ilẹ̀ Áfríkà bíi  *Tchindas*, *Peixos d'aigua dolça* àti *The Writer from a Country Without Bookstores*.

## Àwọn ìtọ́kasí

## Àwọn ìtakùn Ìjásóde

* Guests: Marc Serena and Juan Tomás Avila Laurel about THE WRITER OF A COUNTRY WITHOUT BOOKSTORES
Ẹ̀ka:Àwọn ọjọ́ìbí ní 1983
Ẹ̀ka:Àwọn ènìyàn alààyè
Pablo César

**Pablo César** (tí wọ́n bí ní 26 Oṣù Kínní, Ọdún 1962), jẹ́ olùdarí eré ọmọ orílẹ̀-èdè Argẹntínà. Ó ti lọ́wọ́sí sinimá ilẹ̀ Áfríkà pẹ̀lú dídarí àwọn eré bíi *Equinox, the Garden of the Roses*, *Los dioses de agua* àti *Aphrodite, the Garden of the Perfumes*.

## Àwọn ìtọ́kasí

* 
Ẹ̀ka:Àwọn ọjọ́ìbí ní 1962
Ẹ̀ka:Àwọn ará Argẹntínà
Ẹ̀ka:Àwọn ènìyàn alààyè
Ẹ̀ka:Àwọn àyọkà aláìní ohun-inú Wikidata
Cecilia Zoppelletto

**Cecilia Zoppelletto** jẹ́ olùdarí eré lóbìnrin àti olùgbéré-jáde ọmọ orílẹ̀-èdè Itálíà. Ó gbajúmọ̀ fún dídarí eré ìtàn-àkọọ́lẹ̀ kan lórílẹ̀-èdè Kóngò, èyí tí àkọ́lé rẹ̀ jẹ́ *La Belle At The Movies*.

## Àwọn ìtọ́kasí

Ẹ̀ka:Àwọn ọjọ́ìbí ní 1967
Ẹ̀ka:Àwọn ènìyàn alààyè
Ernest Napoleon

**Ernest Napoleon** jẹ́ òṣèrékùnrin àti olùgbéré-jáde ọmọ orílẹ̀-èdè Rọ́síà àti Tànsáníà.

## Àwọn ìtọ́kasí

## Àwọn ìtakùn Ìjásóde

* The Swedish Actor Ernest Napoleon a Scandinavian Talent 
Ẹ̀ka:Àwọn ènìyàn alààyè
Rẹ̀mí Àlùkò

**Adérẹ̀mí Àlùkò'' tí gbogno ènìyàn tún mọ̀ sí  **Igwe**, **Bàbá Àràbà** , **Àjélà''' àti  bẹ́ẹ̀ bẹ́ẹ̀ lọ jẹ́ olórin ọ̀kọrin Fújì àti òṣèré orí-ìtàgé ọmọ orílẹ̀-èdè Nàìjíríà. 

## Ìgba èwe rẹ̀
Wọ́n bí Rẹ̀mí Àlùkò ní ìlú Èbúté Mẹ́ta ní Ìpínlẹ̀ Èkó ní ọdún 1977. Àmọ́, àwọn bàbá rẹ̀ jẹ́ ọmọ bíbí ìlú Iléṣà ní Ìpínlẹ̀ Ọ̀ṣun tí ìyá rẹ̀ sì jẹ́ ọmọ bíbí ìlú Abẹ́òkúta  ní Ìpínlẹ̀ Ògùn ní orílẹ̀-èdè Nàìjíríà. Ẹ̀wé, Rẹ̀mí ma ń tẹnu mọ wípé ọmọ bíbí Ìpínlẹ̀ Èkó ni òun ń ṣe. 
Olórin Fújì yí jẹ́ ẹlẹ́sìn ọmọ lẹ́yìn Kírísítì, bí ó tilẹ̀.jẹ́ wípé wọ́n ma ń fọn rere rẹ̀ wípé àwọn ẹlẹ́sìn Mùsùlùmí ni wọ́n lorin fújì.
## Awuye-wuye nípa ojú rẹ̀
Lásìkò ìgbà kan, ìròyìn gbe awuye-wuye tí ó ń jà ràn-ìn nípa Alùkò  wípé óbti pàdánù ojú rẹ̀. 
## Àwọn Ìtọ́kasí
Ariane Astrid Atodji

**Ariane Astrid Atodji** (tí wọ́n bí ní ọdún 1980) jẹ́ olùdarí eré, olùgbéré-jáde àti ònkọ̀tàn ọmọ orílẹ̀-èdèKamẹrúùnù. Ó ti ṣe ọ̀pọ̀lọpọ̀ àwọn eré ìtàn-àkọ́ọ́lẹ̀ tó fi mọ́ *Koundi et le Jeudi national* àti *La souffrance est une école de sagesse*.

## Àwọn ìtọ́kasí

## Àwọn ìtakùn Ìjásóde

* Ariane Astrid Atodji
Ẹ̀ka:Àwọn ọjọ́ìbí ní 1980
Ẹ̀ka:Àwọn ènìyàn alààyè
Claude Haffner

**Claude Haffner** (tí wọ́n bí ní ọdún 1976) jẹ́ olùdarí eré àti olùgbéré-jáde ọmọ orílẹ̀-èdè Fráǹsì àti Kóngò. Ó ti ṣe ọ̀pọ̀lọpọ̀ àwọn eré ìtàn-àkọ́ọ́lẹ̀ tó fi mọ́ *Ko Bongisa Mutu*, *Défilé Célianthe* àti *Noire ici, blanche là-bas*.

## Àwọn ìtọ́kasí

Ẹ̀ka:Àwọn ọjọ́ìbí ní 1976
Ẹ̀ka:Àwọn ènìyàn alààyè